लोगों की सेहत पर मौसम का असर
मौसमी बीमारी की चपेट में बच्चे और बुजुर्ग
भास्कर न्यूज | सारंगढ़
मौसम के साफ होते ही रात व सुबह के समय ठंडक ठंड महसूस हो रही है। लेकिन बादल छाए रहने के कारण दोपहर के समय गर्मी का अहसास होने से लोग मौसम के अनुरूप खुद को ढाल नही पा रहे हैं। लिहाजा मौसमी बीमारियों की चपेट में आकर लोग अस्पताल का रूख करने लगे हैं।
नगर के सरकारी व निजी स्वास्थ्य केन्द्रों में मरीज इलाज कराने पहुंच रहे हैं। मौसम के इस बदलाव के हिसाब से लोग अपने शरीर को नही ढाल पा रहे हैं। दो रस मौसम के कारण बुखार व अन्य बीमारियों ने एक बार फिर से अपना असर दिखाना शुरू कर दिया है। खासकर इस बदलते मौसम का प्रभाव छोटे बच्चों, महिलाओं और बुजुर्गों पर अधिक पड़ रहा है। वायरल इंफेक्शन के कारण इन दिनों सर्दी, बुखार, खांसी की शिकायत आम हो रही है। इसके अलावा मेडिकल स्टोर से भी लोग सर्दी, खांसी, बुखार व बदन दर्द की दवा ले रहे है। मेडिकल स्टोर के संचालक ने बताया कि इन दिनों सर्दी, बुखार और बदल दर्द के मरीज ही डाक्टर की पर्ची लेकर दवा लेने पहुंच रहे है। कुछ लोग खुद से ही सर्दी, बुखार की जनरल दवाएं भी ले रहे है।
अचानक ठंड के बढ़ने से मरीजों की संख्या बढ़ोत्तरी हो रही है। रोजाना 10 से 20 मरीज अस्पताल पहुंच रहे हैं। इसमें अधिकांश मरीज सर्दी, खांसी, बुखार व बदन दर्द के हैं। अगर ऐसी ही ठंड बढ़ती रही तो आने वाले समय में मरीजों की संख्या में अौर बढ़ोत्तरी हो सकती है।\\\'\\\' डॉ. एसबी यादव, आयुर्वेद अधिकारी, कनकबीरा
ऐसी हवा चली कि कंपकंपा गए
बीते सप्ताह भर से आसमान साफ नजर आया। धूप खिलते ही ठंड ने अपना तेवर दिखाना शुरू कर दिया। दिनभर ठंडी हवाओं की वजह से खिली धूप के बाद भी लोग ऊपर से नीचे तक गरम कपड़ो में नजर आए। तापमान सामान्य से 3 से 4 डिग्री कम दर्ज किया गया है, जिसका असर ग्रामीण अंचलों में भी पड़ रही है। वही रात का पारा सामान्य से 5 से 6 डिग्री नीचे चला गया।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva